Amerikalik olimlar kelajakda dunyoni svetoforlardan xalos qilish usulini topdi

Massachusets texnologiya instituti tadqiqotchilari svetoforsiz yo‘l tarmog‘i konsepsiyasini ishlab chiqmoqda, u aviatsiyadagi kabi vaqt intervallarini ajratish orqali boshqarish tizimiga asoslangan, deb yozadi TJournal.

Ushbu konsepsiyaga ko‘ra, transport oqimi yo‘l infratuzilmasi bilan o‘zaro bog‘liqlikda bo‘ladi, har bir avtomobil esa tarmoq orqali belgilangan vaqtga qadar xuddi shu yo‘nalishda ketayotgan boshqa transport vositalari bilan sinxron ravishda chorrahaga chiqish uchun o‘zi rioya qilishi kerak bo‘lgan tezlik haqida ma’lumot oladi.
Tadqiqotchilar hisob-kitobiga ko‘ra, bunday tizim odamlar xatosi orqali kelib chiqadigan baxtsiz hodisalar sonini kamaytiradi, shuningdek, harakatlanishning o‘rta tezligini oshiradi va karbonat angidrid gazi ajralib chiqishini ham qisqartiradi.